
1.1. Nolikumā un tā pielikumos lietotie jēdzieni un saīsinājumi: 
1.1.1. Apakšuzņēmējs - pretendenta nolīgta persona vai savukārt tās nolīgta persona, kura veic pakalpojumus iepirkuma līguma izpildei.
1.1.2. EIS – Elektronisko iepirkumu sistēma tīmekļvietnē www.eis.gov.lv.
1.1.3. Iepirkums – atklāts konkurss "Par mehāniskās ventilācijas sistēmas tehniskā stāvokļa gaisa vadu un tvaiku nosūces kapes tīrīšanu" identifikācijas Nr. RN 2026/44, kas tiek rīkots saskaņā ar PIL 8. panta pirmās daļas 1. punktu un 2017.gada 28.februāra Ministru kabineta noteikumiem Nr.107 Iepirkuma procedūru un metu konkursu norises kārtība (turpmāk – MK noteikumi Nr.107).
1.1.4. Komisija – Iepirkuma komisija, kas izveidota ar SIA “Rīgas nami” valdes 06.07.2026. izdotu rīkojumu Nr. RN-2026-14-rs/2.2-2 un rīkojas Pasūtītāja vārdā, risinot visus ar Konkursa norisi saistītos jautājumus.
1.1.5. Līgums – Iepirkuma rezultātā noslēdzams pakalpojumu līgums.
1.1.6. Nolikums – Iepirkuma nolikums.
1.1.7. Piegādātājs - fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū sniegt Iepirkuma priekšmetam atbilstošus pakalpojumus un kas ir ieinteresēta iesniegt piedāvājumu Iepirkumā, normatīvajos aktos noteiktajos gadījumos un noteiktajā kārtībā reģistrēts (ja šāda reģistrācija ir nepieciešama saskaņā ar spēkā esošajiem normatīvajiem aktiem).
1.1.8. PIL – Publisko iepirkumu likums.
1.1.9. Profils – EIS e-Iepirkumu apakšsistēmā izveidota vietne Pasūtītāja pircēja profilā, kurā Pasūtītājs publicē normatīvajos aktos noteikto informāciju, kas saistīta ar Iepirkumu (https://www.eis.gov.lv/EKEIS/Supplier/Organizer/1355).
1.1.10. Pretendents – Piegādātājs, kurš ir reģistrēts EIS kā EIS dalībnieks un Iepirkumā ir iesniedzis piedāvājumu Profilā.
1.1.11. PVN – pievienotās vērtības nodoklis.
1.1.12. Tehniskā specifikācija – Tehniskā specifikācija pievienota Nolikumam kā 2. pielikums, aktualizācijas datums: 20.07.2026.

1.2. Pasūtītājs:
SIA “Rīgas nami”
Reģistrācijas Nr. 40003109638
Juridiskā adrese: Rātslaukums 5, Rīga, LV-1050
Telefona numurs: +371 80 009 917
Elektroniskā pasta adrese: rigasnami@rigasnami.lv

1.3. Kontaktpersonas:
Ar Konkursu saistītajos jautājumos (Nolikums, prasības Pretendentiem, piedāvājumu iesniegšana un izskatīšana): Administratīvā departamenta Iepirkumu nodaļas vecākais iepirkumu speciālists Aija Beizitere, tālr.: 20874945, e-pasts: iepirkumi@rigasnami.lv

1.4. Iepirkuma priekšmets un apjoms:
1.4.1. mehāniskās ventilācijas sistēmas tehniskā stāvokļa gaisa vadu un tvaiku nosūces kapes tīrīšana atbilstoši Tehniskajai specifikācijai,  Līguma projektam (4. pielikums) un normatīvo aktu prasībām.
1.4.2. CPV kods: 50530000-9 (Iekārtu remonta un tehniskās apkopes pakalpojumi), 71315410-6 (Ventilācijas sistēmu pārbaude)
1.4.3. Pasūtītāja paredzamā līgumcena: līdz 600 000,00 bez PVN. Līguma summa ir paredzēta 36 (trīsdesmit sešu) mēnešu termiņam, ar iespēju pagarināt Līguma darbības termiņu vēl par 24 (divdesmit četriem) mēnešiem, ja Līguma summa ir pietiekama Līguma saistību izpildei pagarinātajā termiņā.
1.4.4. Iepirkuma priekšmets netiek dalīts daļās, jo liela un ģeogrāfiski izkliedēta objektu skaita efektīvai apsaimniekošanai ir nepieciešams centralizēts pieteikumu un avāriju koordinēšanas mehānisms ar vienu atbildīgo izpildītāju. Šāda pieeja novērš administratīvā sloga sadrumstalotību un nodrošina vienmērīgu, stingri kontrolētu reaģēšanas termiņu izpildi visos Pasūtītāja objektos.
1.4.5. Piedāvājuma varianti: Pretendents var iesniegt tikai vienu piedāvājumu par visu Iepirkuma priekšmeta apjomu. Pretendents nevar iesniegt piedāvājuma variantus.
1.4.6. Saskaņā ar PIL 2.2 pantu, iepirkuma līguma izpildē ir aizliegts ietvert un izmantot Krievijas Federācijas un Baltkrievijas Republikas izcelsmes preces un pakalpojumus.
1.4.7. Pretendentam, iesniedzot piedāvājumu, ir jāpārliecinās un ar piedāvājuma iesniegšanas faktu tas apliecina, ka piedāvātie pakalpojumi un prece neatbilst 1.4.6. punktā minētajai izcelsmei.

1.5. Līguma izpildes laiks un vieta:
1.5.1. Līguma izpildes termiņš: 36 mēneši.
1.5.2. Maksājumu kārtība atrunāta Līguma projektā.
1.5.3. Līguma izpildes vieta: saskaņā ar Tehniskajā specifikācijā norādīto.

2.1. Nolikums ir brīvi un tieši elektroniski pieejams Profilā.
2.2. Ja Pasūtītājs ir izdarījis grozījumus Nolikumā, Pasūtītājs par to ievieto informāciju Profilā un nosūta informāciju Iepirkumu uzraudzības birojam publicēšanai publikāciju vadības sistēmā.
2.3. Papildu informāciju par Nolikumā iekļautajām prasībām ieinteresētais Piegādātājs pieprasa rakstveidā, nosūtot papildu informācijas pieprasījumu Profilā vai nosūtot elektroniski uz elektroniskā pasta adresi: iepirkumi@rigasnami.lv. Pieprasījumā norāda Iepirkuma identifikācijas numuru un nosaukumu.
2.4. Komisija pēc ieinteresētā Piegādātāja rakstiska pieprasījuma sniedz papildu informāciju par Nolikumu, ja pieprasījums iesniegts laikus pirms piedāvājumu iesniegšanas termiņa beigām. Komisija papildu informāciju sniedz piecu darba dienu laikā no pieprasījuma saņemšanas dienas, bet ne vēlāk kā sešas dienas pirms piedāvājumu iesniegšanas termiņa beigām, elektroniski nosūtot atbildi ieinteresētajam Piegādātājam, kurš uzdevis jautājumu, uz elektroniskā pasta adresi, no kuras ir saņemts jautājums, vai Profilā. Uzdoto jautājumu un sniegto atbildi Pasūtītājs ievieto Profilā.

3.1. Prasības piedāvājuma saturam:
3.1.1. Pretendents piedāvājumu iesniedz Profilā, augšuplādējot Nolikuma 3.1.2. punktā minētos dokumentus. Piedāvājumu ar drošu elektronisko parakstu vai EIS sistēmas parakstu paraksta Pretendenta pārstāvis ar paraksta tiesībām. Ar piedāvājuma parakstīšanu vienlaicīgi tiek apliecinātas visu iesniegto dokumentu kopijas. 
3.1.2. Iesniedzamo dokumentu uzskaitījums:
3.1.2.1. ar Pretendentu atlasi saistītie dokumenti, kas iesniedzami saskaņā ar Nolikuma 5.punktu;
3.1.2.2. [bookmark: _Hlk155645578]ja Līguma izpildē tiks iesaistīts Apakšuzņēmējs, kuram veicamo pakalpojumu vērtība ir vismaz 10 000 EUR (desmit tūkstoši eiro)  vai, lai apliecinātu kvalifikāciju, Pretendents balstās uz citas personas spējām, Apakšuzņēmēja/personas, uz kuras iespējām Pretendents balstās, pārstāvja parakstīts apliecinājums, kas sagatavots atbilstoši veidlapai, kas pievienota Nolikumam kā 5. pielikums;
3.1.2.3. apliecināta Tehniskā specifikācija, (2. pielikums);
3.1.2.4. Tehniskais un finanšu piedāvājums, kas sagatavojams atbilstoši Nolikuma 4. punktā noteiktajam (3. pielikums);
3.1.2.5. citi Pretendenta ieskatā nepieciešami dokumenti, kas apliecina Pretendenta vai tā piedāvājuma atbilstību Nolikuma prasībām, bet nav īpaši uzskaitīti iesniedzamo dokumentu sarakstā.
3.2. Prasības piedāvājuma noformējumam:
3.2.1. Pretendents piedāvājumu izstrādā un iesniedz elektroniski Profilā, ievērojot šādus noteikumus:
3.2.1.1. aizpildot Profilā ievietotās veidnes, Pretendents izmanto EIS piedāvātos rīkus;
3.2.1.2. augšupielādējot datnes Profilā, Pretendents atbild par dokumenta atvēršanas un nolasīšanas iespējām; ja Pasūtītājs nevarēs atvērt un nolasīt pievienoto dokumentu, ja būs pievienota neaizpildīta veidlapa vai cits neatbilstošs dokuments, Komisija atkarībā no trūkuma nozīmīguma saskaņā ar PIL lemj par piedāvājuma neatbilstību Nolikuma noteikumiem un tā noraidīšanu;
3.2.1.3. Pretendents izstrādā piedāvājumu, neapdraudot EIS darbību, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja Komisija konstatē šādu gadījumu vai ja piedāvājums ir šifrēts un nav atšifrēts līdz piedāvājumu atvēršanas brīdim, un nav atverams, Komisija neizskata Pretendenta piedāvājumu un noraida Pretendentu no dalības Iepirkumā;
3.2.1.4. piedāvājuma dokumentus izstrādā atbilstoši Dokumentu juridiskā spēka likuma un 2018.gada 4.septembra Ministru kabineta noteikumu Nr. 558 „Dokumentu izstrādāšanas un noformēšanas kārtība” prasībām. Svešvalodā sagatavotiem piedāvājuma dokumentiem jāpievieno Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents;
3.2.1.5. piedāvājumā iekļautajiem dokumentiem jābūt skaidri salasāmiem, bez labojumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar paraksttiesīgas personas parakstu. Ja pastāvēs jebkāda veida pretrunas starp skaitļiem un to vērtību apzīmējumiem ar vārdiem, noteicošais būs apzīmējums vārdiem.
3.2.1.6. ja piedāvājums vai atsevišķas tā daļas satur komercnoslēpumu, piedāvājuma datnēm, kas satur šāda rakstura informāciju, ir jābūt ar atzīmi “Komercnoslēpums”, izņemot PIL noteiktos gadījumus.
3.2.2. Visus dokumentus Pretendents iesniedz elektroniskā formā un pēc saviem ieskatiem Pretendenta pārstāvēt tiesīga vai tās pilnvarota persona ir tiesīga parakstīt tos gan ar EIS piedāvāto elektronisko parakstu (sistēmas paraksts), gan ar drošu elektronisko parakstu.

4.1. Pretendenta tehniskais piedāvājums ir Nolikuma 2. pielikums (Tehniskā specifikācija), ko pretendents iesniedz elektroniski parakstītu bez labojumiem vai izmaiņām, tādējādi apliecinot gatavību un saistības pakalpojumus sniegt pilnīgā atbilstībā Pasūtītāja noteiktajām prasībām.
4.2. Pretendents Tehnisko un finanšu piedāvājumu sagatavo, izmantojot veidlapu, kas Nolikumam pievienota kā 3. pielikums. Visas piedāvātās cenas norāda EUR bez PVN. Finanšu piedāvājumā norādīto kopējo cenu izmato piedāvājumu salīdzināšanai, pakalpojumi tiek pasūtīti atbilstoši nepieciešamībai un apmaksāti faktiski sniegtie pakalpojumi.
4.3. Pretendents finanšu piedāvājumā norāda cenas ar precizitāti divas zīmes aiz komata. Ja finanšu piedāvājumā būs norādītas vairāk par divām zīmēm aiz komata, Komisija nepiemēros matemātisko noapaļošanu.
4.4. Visas Pretendenta izmaksas par Līguma priekšmeta kvalitatīvu izpildi, kas izriet no Līguma un tā pielikumu nosacījumiem, tajā skaitā ņemot vērā iespējamos pasūtījumu riskus attiecībā uz izmaksu palielinājumu, izņemot PVN, iekļaujamas veiktajos aprēķinos. Papildu izmaksas, kas nav iekļautas aprēķinos un norādītas finanšu piedāvājumā, netiks ņemtas vērā pie Līguma noslēgšanas un tā darbības laikā, izņemot Līgumā atrunātos gadījumus.

5. PRETENDENTU ATLASES PRASĪBAS UN IESNIEDZAMIE DOKUMENTI

	Prasība
	Iesniedzamie dokumenti

	5.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem tās biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī Apakšuzņēmējiem (ja Pretendents plāno piesaistīt Apakšuzņēmējus).
	5.1.1. Aizpildīta un parakstīta pieteikuma veidlapa  (1. pielikums), klāt pievienojot apliecinājumu par neatkarīgi izstrādātu piedāvājumu (1.1.pielikums).
5.1.2. Pilnvara (oriģināls vai apliecināta kopija), ja pieteikumu paraksta uz pilnvaras pamata (ne persona ar publiski reģistrētām pārstāvības (paraksta) tiesībām).
5.1.3. Par reģistrācijas faktu Komisija pārliecināsies Uzņēmumu reģistra tīmekļvietnē www.ur.gov.lv 
5.1.4. Ārvalstīs reģistrētam Pretendentam ir jāiesniedz kompetentas attiecīgās valsts institūcijas izsniegts dokuments, kas apliecina pārstāvības (paraksta) tiesības (oriģināls vai apliecināta kopija).


	5.2. Pretendents ir apliecinājis pilnīgu iepazīšanos ar Iepirkuma dokumentos iekļautajām prasībām un apliecinājis spēju un apņemšanos izpildīt pasūtījumu atbilstoši Iepirkuma dokumentos noteiktajām prasībām.
	

	5.3. Pretendentam iepriekšējo 3 (trīs) gadu laikā (2023., 2024., 2025. gadā un līdz piedāvājuma iesniegšanas dienai 2026. gadā) ir pieredze līdzvērtīgu pakalpojumu izpildē, kuru kopējā summa nav mazāka par 150 000 EUR bez PVN.
Par līdzvērtīgu pakalpojumu uzskatāms mehāniskās ventilācijas sistēmas tehniskā stāvokļa gaisa vadu, tvaiku nosūces kapes tīrīšanas pakalpojums.
Norādītās pieredzes apjomu var apliecināt ar vienu vai vairākiem līgumiem.
	5.3.1. Pretendenta pieredzes apraksts, kuru sagatavo saskaņā ar “Apliecinājums par pieredzi” veidlapa, kas ir pievienota Nolikumam kā 6. pielikums, norādot informāciju pietiekošā apjomā, lai Komisija var pārliecināties par pretendenta atbilstību šī punkta prasībām.


	5.4. Pretendentam ir spēkā esoša komercdarbības civiltiesiskās atbildības apdrošināšana vai, ja tam tiks piešķirtas līguma slēgšanas tiesības, tas apņemas pirms līguma noslēgšanas noslēgt un uzturēt spēkā visā līguma darbības laikā komercdarbības civiltiesiskās atbildības apdrošināšanu ar atbildības limitu ne mazāku kā 100 000,00 EUR un pašrisku ne lielāku kā 1 000,00 EUR. Apdrošināšanai jāsedz Pretendenta un/vai tā piesaistīto trešo personu darbības, bezdarbības vai pienākumu nepienācīgas izpildes rezultātā Pasūtītājam un/vai trešajām personām nodarītie zaudējumi.
	5.4.1. Pretendentam ir vai līguma slēgšanas tiesību piešķiršanas gadījumā tas veiks uz līguma darbības laiku atbilstošas komercdarbības civiltiesiskās atbildības apdrošināšanu ar atlīdzības limitu ne mazāk kā 100 000.00 EUR un pašrisku ne lielāku kā 1000.00 EUR par Pretendenta un/vai tā piesaistīto trešo personu darbības un/vai bezdarbības un/vai nepienācīgu pienākumu veikšanas rezultātā Pasūtītājam un/vai trešajām personām nodarīto zaudējumu atlīdzināšanu uz visu Līguma darbības laiku. 
5.4.2. Apdrošināšanas līgumā jābūt paredzētam, ka apdrošināšana attiecas arī uz visiem Pretendenta piesaistītajiem apakšuzņēmējiem, kuri ir iesaistīti Līguma izpildē. Apdrošināšanas noteikumos jābūt paredzētam, ka Pretendenta civiltiesiskā atbildība ir apdrošināta gan attiecībā uz kaitējumu, kas ir nodarīts Pasūtītājam piederošajam īpašumam, gan trešajām personām piederošajam īpašumam, kuru Pasūtītājs pārvalda vai apsaimnieko saskaņā ar Līgumu

	5.5. Pretendenta rīcībā ir vismaz:
5.5.1.  1 (viens) speciālists ar spēkā esošu B, C vai Cz elektrodrošības grupu, kas piešķirta atbilstoši Ministru kabineta 2013. gada 8. oktobra noteikumiem Nr. 1041 "Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības"
5.5.2. 1 (viens) speciālists, kuram ir spēkā esoša atļauja/apliecība veikt darbus augstumā (atbilstoši spēkā esošajiem normatīvajiem aktiem par darba aizsardzības prasībām, veicot darbu augstumā).
5.5.3. 1 (viens) speciālists, kuram ir spēkā esošs kvalifikāciju apliecinošs dokuments, kas dod tiesības strādāt ar pacēlāju, atbilstoši normatīvajiem aktiem.
5.5.4. 1 (viens) speciālists, kurš ir skursteņslauķis vai kuram ir spēkā esošs būvprakses sertifikāts siltumapgādes, ventilācijas un gaisa kondicionēšanas sistēmu darbu vadīšanā vai būvuzraudzībā, vai tam ekvivalents sertifikāts, kas atzīstams saskaņā ar normatīvajiem aktiem.



	 Lai apliecinātu atbilstību nolikuma 5.5. punktam, pretendents norāda Piesaistīto speciālistu sarakstā atbilstoši 1. pielikuma veidlapai, kā arī pievieno piesaistītā speciālista apliecības kopijas, vai citus dokumentus, kuri apliecina atbilstību prasībai.
Ja pretendents piesaista ārvalstu speciālistus, piedāvājumam jāpievieno apliecinājums, ka tie ir tiesīgi sniegt pakalpojumus atbilstoši likumam “Par reglamentētajām profesijām un profesionālās kvalifikācijas atzīšanu”. Līguma slēgšanas gadījumā pretendents 5 (piecu) darba dienu laikā iesniedz deklarāciju par īslaicīgu profesionālo pakalpojumu sniegšanu un vēlāk – institūcijas izsniegto atļauju (vai atteikumu). Ārvalstu speciālisti drīkst uzsākt darbus objektos tikai pēc tam, kad saņemta nepieciešamā atļauja no kompetentās institūcijas Latvijas Republikā.

 Piedāvājumam jāpievieno piesaistīto speciālistu parakstīti apliecinājumi (atbilstoši nolikuma Pielikuma Nr. 7. formai), kuros speciālisti, līguma slēgšanas gadījumā, apliecina piekrišanu veikt tiem paredzētos darbus. Gadījumā, ja speciālists ir Pretendenta darbinieks (atrodas darba tiesiskajās attiecībās), šāds atsevišķs apliecinājums nav jāiesniedz, bet Pretendentam piedāvājumā (Pielikums Nr.1) ir skaidri jānorāda šī speciālista saikne ar Pretendentu.



	5.6. Ja Pretendents ir personu apvienība/personālsabiedrība, vai tas balstās uz trešo personu iespējām, tādejādi personām apvienojot resursus tiek izpildītas prasības attiecībā uz Nolikumā noteikto Pretendenta finansiālo un saimniecisko stāvokli, tad personu apvienības dalībniekiem/personālsabiedrības biedriem, vai Pretendentam un trešajai personai, uz kuras iespējām tas balstās, ir jāuzņemas solidāra atbildība par visa Līguma izpildi.
Personai, uz kuras profesionālo pieredzi Pretendents atsaucas, ir obligāti jāveic uz pieredzi attiecināmās darbības realizācija Līguma izpildes ietvaros.

	5.6.1. Pretendentam, lai Pasūtītājs gūtu pamatotu pārliecību par personas gatavību un iespēju uzņemties Līguma izpildi, jāiesniedz vienošanās un/vai citi dokumenti par sadarbību Līguma slēgšanas gadījumā, kurā personu apvienības dalībnieki/personālsabiedrības biedri, un/vai Pretendents un trešā persona atrunā:
· ka tie uzņemsies solidāru atbildību;
· konkrētu sadarbības un atbildības apjoma, jomas, sadalījumu;

Personu apvienībai/personālsabiedrībai papildus ir jāatrunā:
· ar kuru dalībnieku/biedru tiks veikti norēķini;
· gadījumā ja tas tiek paredzēts, pārstāvniecības tiesības konkrētai personai pārstāvēt Pretendentu Iepirkumā.

!!! Ja piegādātāju apvienības/personālsabiedrības vienošanās vai citā uz šī punkta pamata pievienotajā dokumentā nav atrunātas pārstāvības tiesības, piedāvājumu ir jāparaksta katram dalībniekam/biedram.



6. [bookmark: _Toc442794824][bookmark: _Toc466890241][bookmark: _Toc488740509][bookmark: _Toc488740815][bookmark: _Toc488741123][bookmark: _Toc488741578][bookmark: _Toc494275653]PIEDĀVĀJUMA IESNIEGŠANAS KĀRTĪBA 

6.1. Pretendents iesniedz piedāvājumu tikai elektroniski Profilā līdz tajā noteiktā piedāvājumu iesniegšanas termiņam.
6.2. Ārpus Profila iesniegtu piedāvājumu Pasūtītājs nepieņem un neatvērtu izsniedz vai nosūta atpakaļ iesniedzējam.
6.3. Ja no EIS uzturētāja (Valsts digitālās attīstības aģentūra) saņemts paziņojums par traucējumiem EIS darbībā, kā dēļ nav iespējams iesniegt piedāvājumus, Komisija pieņem lēmumu pagarināt piedāvājumu iesniegšanas termiņu un Profilā publicē informāciju par piedāvājumu iesniegšanas termiņa pagarināšanu.
6.4. Laikā no piedāvājumu saņemšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz Iepirkuma rezultātu paziņošanai Pasūtītājs nesniedz informāciju par vērtēšanas procesu. 
6.5. Piedāvājumus atver vienlaikus Profilā nekavējoties pēc piedāvājumu iesniegšanas termiņa beigām. Iesniegto piedāvājumu atvēršanas procesam var sekot līdzi Profilā tiešsaistes režīmā.
6.6. Gadījumā, ja tiks konstatēti EIS darbības traucējumus, kuru dēļ nav bijis iespējams iesniegt piedāvājumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu iesniegšanas termiņa beigām, EIS uzturētājs pēc sistēmas darbības atjaunošanas pārceļ piedāvājumu iesniegšanas termiņu par vienu darbdienu. EIS darbības atjaunošanas dienā tajā ievieto paziņojumu par sistēmas darbības traucējumiem, norādot iepirkumus un iepirkuma procedūras, kuru termiņi pārcelti. Šāda termiņa pārcelšana nav uzskatāma par grozījumiem iepirkuma vai iepirkuma procedūras dokumentos vai par piedāvājumu iesniegšanas termiņa pagarināšanu PIL 35. panta trešās daļas izpratnē.

7. [bookmark: _Toc466890243][bookmark: _Toc488740511][bookmark: _Toc488740817][bookmark: _Toc488741125][bookmark: _Toc488741580][bookmark: _Toc494275655]PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJS
7.1. Piedāvājumu vērtēšanu un izvēli Komisija veic slēgtās sēdēs bez Pretendentu un to pārstāvju klātbūtnes atbilstoši PIL un Nolikumā noteiktajam.
7.2. Piedāvājuma izvēles kritērijs saskaņā ar PIL 51.pantā paredzēto piedāvājuma izvēles kritēriju – saimnieciski visizdevīgākais piedāvājums ar viszemāko kopējo cenu summu EUR bez PVN.
7.3. Pretendenta atlases dokumentu atbilstības pārbaudi Komisija veiks tikai tam Pretendentam, kurš iesniedzis saimnieciski visizdevīgāko piedāvājumu un kuram būtu piešķiramas līguma slēgšanas tiesības.
7.4. Komisija pārbauda iesniegto piedāvājumu atbilstību Nolikumā noteiktajām prasībām šādos posmos:
7.4.1. piedāvājuma noformējuma pārbaude;
7.4.2. Tehniskā un finanšu piedāvājumu pārbaude;
7.4.2.1. Tehniskā piedāvājuma pārbaude;
7.4.2.2. Finanšu piedāvājuma pārbaude
7.4.3. saimnieciski izdevīgākā piedāvājuma noteikšana;
7.4.4. atbilstības pārbaude Pretendentu atlases prasībām.
7.5. Piedāvājuma noformējuma pārbaude:
7.5.1. Veicot Pretendenta piedāvājuma noformējuma pārbaudi, Komisija izvērtē:
7.5.1.1. vai piedāvājumā iekļauti visi Nolikumā minētie dokumenti;
!!! Šajā piedāvājumu vērtēšanas posmā Komisija nevērtē iesniegto dokumentu saturu un atbilstību Nolikuma prasībām, bet pārbauda, vai Nolikuma 3.1. punktā minētie dokumenti ir iesniegti un vai to veidlapas atbilst Pasūtītāja izstrādātajām dokumentu formām.
7.5.1.2. vai piedāvājums sagatavots un noformēts atbilstoši Nolikumā noteiktajām piedāvājuma noformējuma prasībām un pieņem attiecīgu lēmumu.
7.6. Konstatējot atkāpes no Nolikumā izvirzītajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājuma vērtēšanas procesu un lemj par tālāku piedāvājuma vērtēšanu. Būtiska piedāvājuma noformējuma neatbilstība Nolikuma prasībām ir pamats Pretendenta noraidīšanai un piedāvājuma nevērtēšanai.
7.6.1. Ja Komisijai rodas šaubas vai nav pilnīgas skaidrības par Pretendenta tehniskajā un finanšu piedāvājumā iekļauto informāciju, Komisija ir tiesīga pieprasīt Pretendentam papildu informāciju vai skaidrojumus. Pretendentam ir pienākums sniegt atbildi Komisijas noteiktajā termiņā.
7.7. [bookmark: _Hlk155612757]Tehniskā piedāvājuma pārbaude:
7.7.1. Vērtējot Pretendentu tehniskos piedāvājumus, Komisija pārbauda to atbilstību Nolikuma un Tehniskās specifikācijas prasībām;
7.7.2. Ja Komisija konstatē, ka Pretendenta tehniskais piedāvājums neatbilst Tehniskās specifikācijas prasībām, Komisija Pretendenta piedāvājumu noraida un tālāk nevērtē.
7.8. Finanšu piedāvājuma pārbaude:
7.8.1. Komisija pārbauda Tehniski atbilstošo Pretendentu finanšu piedāvājumu atbilstību Nolikuma prasībām un to, vai piedāvājumā nav aritmētisku kļūdu.
7.8.2. Ja Komisija konstatē aritmētiskas kļūdas, tā tās izlabo, par kļūdu labojumu un laboto summu paziņo Pretendentam. Vērtējot finanšu piedāvājumu, Komisija ņem vērā veiktos labojumus.
7.8.3. Ja Pretendenta finanšu piedāvājums neatbilst Nolikuma prasībām vai tiek konstatēts nepamatoti lēts piedāvājums, Komisija piedāvājumu noraida.
7.9. Saimnieciski izdevīgākā piedāvājuma noteikšana:
7.9.1. Piedāvājumu izvēles kritērijs ir saimnieciski visizdevīgākais piedāvājums nosakot vienīgo izvēles kritēriju - zemāko vērtējamo cenu summa kopā EUR bez PVN.
7.9.2. Piedāvājumu salīdzināšanai un lēmuma par Līguma slēgšanas tiesību piešķiršanu pieņemšanai Komisija izmanto katra Pretendenta Iepirkumā iesniegtajā finanšu piedāvājumā norādīto kopējo cenu summu EUR bez PVN. Finanšu piedāvājumā norādīto kopējo cenu summu izmato piedāvājumu salīdzināšanai, pakalpojumi tiek pasūtīti atbilstoši nepieciešamībai un apmaksāti faktiski sniegtie pakalpojumi.
7.9.3. [bookmark: _Hlk201846093]Ja vairāku Pretendentu finanšu piedāvājumi (kopējā cenu summa) ir vienādi, Komisija uzvarētāja noteikšanai rīko attālinātu izlozi. Par izlozes norises laiku un izmantojamo tiešsaistes platformu (piemēram, Microsoft Teams) Komisija vismaz 2 (divas) darba dienas iepriekš rakstveidā informē attiecīgos Pretendentus. Pretendenta pārstāvja dalība attālinātajā izlozē ir brīvprātīga (nav obligāta). Izloze notiek arī tad, ja neviens no uzaicinātajiem Pretendentiem tajā nepiedalās, un tās gaita tiek fiksēta Komisijas sēdes protokolā.. 
7.10.  Pretendentu atbilstības pārbaude Pretendentu atlases prasībām:
7.10.1. Pretendenta atlases dokumentu atbilstības pārbaudes laikā Pasūtītāja Iepirkuma komisija pārbauda Pretendenta atbilstību Nolikumā izvirzītajām prasībām. 
7.10.2. Komisija pārbaudi veic, pamatojoties uz Pretendenta iesniegtajiem dokumentiem un Pasūtītāja rīcībā esošo informāciju, t.sk. izmantojot publiskās datubāzes.
7.10.3. Ja Komisija konstatē, ka Pretendents neatbilst kādai no Nolikumā norādītajām atlases prasībām (Pretendenta piedāvājumā iesniegtie dokumenti un Pasūtītāja rīcībā esošā informācija neapliecina atbilstību izvirzītajām prasībām), Komisija piedāvājumu noraida un tālāk nevērtē, pieņemot argumentētu lēmumu par to.
[bookmark: _Toc442794828][bookmark: _Toc466890248][bookmark: _Toc488740519][bookmark: _Toc488740825][bookmark: _Toc488741133][bookmark: _Toc488741588][bookmark: _Toc494275660]
8. IZSLĒGŠANAS NOTEIKUMU PĀRBAUDE

8.1. Pirms lēmuma par Līguma slēgšanas tiesību piešķiršanu attiecīgajam Pretendentam pieņemšanas, Komisija pārbauda, vai Pretendents, kuram atbilstoši Nolikumā noteiktajām prasībām un piedāvājuma izvēles kritērijam būtu piešķiramas Līguma slēgšanas tiesības, nav izslēdzams no turpmākas dalības Iepirkumā.

	Prasība
	Informācija/dokumenti pretendenta atbilstības izvērtēšanai

	8.2. Pasūtītājs izslēdz Pretendentu no turpmākās dalības Iepirkumā, ja uz Pretendentu attiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. vai 14. punktā noteiktais izslēgšanas iemesls.
PIL 42. panta otrās daļas 8. un 9. punktā minētos izslēgšanas iemeslus Pasūtītājs šajā Iepirkumā nepiemēro.
Atgādinām, ka saskaņā ar PIL 42. panta otrās daļas 2. punktu Pretendentam nedrīkst būt neizpildītas saistības nodokļu (tai skaitā valsts sociālās apdrošināšanas) jomā:
1. piedāvājumu iesniegšanas termiņa pēdējā dienā; un
2. dienā, kad Komisija pieņem lēmumu par iespējamu iepirkuma līguma slēgšanas tiesību piešķiršanu.
Ja Pretendents būtu izslēdzams no Iepirkuma PIL 42. panta otrās daļas 2. punktā noteiktā izslēgšanas iemesla dēļ, tas ir tiesīgs PIL pārejas noteikumu 28. punkta 1. apakšpunktā noteiktajā kārtībā nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedzot Komisijai pierādījumus par saistību izpildi vai pierādījumus, ka Pretendentam attiecīgajā dienā nebija neizpildītu saistību nodokļu (tai skaitā valsts sociālās apdrošināšanas) jomā.
Minētā kārtība piemērojama arī tad, ja Pretendents būtu izslēdzams tādēļ, ka PIL 42. panta otrās daļas 2. punktā noteiktais izslēgšanas iemesls attiecas uz PIL 42. panta trešās daļas 2. vai 3. punktā minēto personu.
Pierādījumu iesniegšanai Komisija nosaka termiņu, kas nav īsāks par 5 (piecām) darbdienām.
8.2.1. Saskaņā ar PIL 42. panta trešo daļu PIL 42. panta otrās daļas izslēgšanas iemesli attiecas arī uz šādām personām:
1. uz personālsabiedrības biedru, ja Pretendents ir personālsabiedrība, – PIL 42. panta otrajā daļā minētie izslēgšanas iemesli;
2. uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai Iepirkuma procedūras dokumentos noteiktajām prasībām, – PIL 42. panta otrajā daļā minētie izslēgšanas iemesli;
3. uz Pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro, – PIL 42. panta otrajā daļā minētie izslēgšanas iemesli;
4. uz personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē, – PIL 42. panta otrās daļas 1., 2. un 3. punktā minētie izslēgšanas iemesli;
5. uz Pretendenta patieso labuma guvēju – PIL 42. panta otrās daļas 1., 2. un 11. punktā minētie izslēgšanas iemesli.
8.2.2. Saskaņā ar PIL pārejas noteikumu 28. punkta 2. apakšpunktu Pasūtītājs PIL 42. panta otrās daļas 1., 2. un 3. punktā minētos izslēgšanas iemeslus neattiecinās uz personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē, un PIL 42. panta otrās daļas 1., 2. un 11. punktā minētos izslēgšanas iemeslus neattiecinās uz Pretendenta patieso labuma guvēju.
	8.2.1. Pretendenta un PIL 42. panta trešajā daļā minēto personu atbilstības izvērtēšanai Komisija iegūst informāciju normatīvajos aktos noteiktajā kārtībā, izmantojot tajos noteikto informācijas sistēmu vai citu Komisijai pieejamu informāciju, kas ir attiecināma uz izslēgšanas noteikumu pārbaudi.

	8.3. Uz Pretendentu un Starptautisko un Latvijas Republikas nacionālo sankciju likuma 11.1 panta pirmajā daļā minētajām personām nav noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas, kuras kavēs Līguma izpildi. Ja Pasūtītājs ir paredzējis iespēju veikt tiešus maksājumus Apakšuzņēmējam, šis nosacījums attiecas arī uz minētā likuma 11.1 panta otrajā daļā minētajām personām.

	8.3.1. Pasūtītājs pārbaudi veic normatīvajos aktos noteiktajā kārtībā, ziņas par Latvijas Republikā reģistrētu Pretendentu un, ja piemērojams, Apakšuzņēmēju iegūstot no Latvijas Republikas Uzņēmumu reģistra


8.4. Pretendentu izslēgšanas noteikumu pārbaudi Komisija veic saskaņā ar PIL noteikto kārtību.

9. APAKŠUZŅĒMĒJI UN PERSONAS UZ KURU SPĒJĀM BALSTĀS PRETENDENTS

9.1. Ja Pretendents Līguma izpildē plāno iesaistīt Apakšuzņēmēju, Pretendents attiecīgo Apakšuzņēmēju norāda pieteikumā atbilstoši veidlapai, kas Nolikumam pievienota kā 5. pielikums, kā arī norāda katram apakšuzņēmējam nododamo darbu vērtību procentos no Līguma kopējās cenas.
9.2. Apakšuzņēmēja sniedzamo pakalpojumu kopējo vērtību nosaka, ņemot vērā Apakšuzņēmēja un visu attiecīgā Iepirkuma ietvaros tā saistīto uzņēmumu sniedzamo pakalpojumu vērtību. PIL 63. panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem Apakšuzņēmējam ir izšķirošā ietekme vai kurai ir izšķirošā ietekme Apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā Apakšuzņēmējā.
[bookmark: _Toc442794837][bookmark: _Toc466890258][bookmark: _Toc488740528][bookmark: _Toc488740834][bookmark: _Toc488741142][bookmark: _Toc488741597][bookmark: _Toc494275669]
10. LĒMUMA PIEŅEMŠANA PAR LĪGUMA SLĒGŠANAS TIESĪBU PIEŠĶIRŠANU

10.1. Komisija Līguma slēgšanas tiesības piešķir tam Pretendentam, kurš atzīts par atbilstošu Nolikumā noteiktajām prasībām, nav izslēdzams no dalības Iepirkumā, un kura piedāvājums ir izvēlēts saskaņā ar Nolikumā noteikto piedāvājuma izvēles kritēriju.
10.2. Pasūtītājs informē visus Pretendentus par pieņemto lēmumu attiecībā uz Iepirkuma rezultātiem triju darba dienu laikā, nosūtot informāciju elektroniski uz Pretendenta piedāvājumā norādīto elektroniskā pasta adresi, kā arī piecu darbdienu laikā Profilā nodrošina brīvu un tiešu elektronisku piekļuvi iepirkuma procedūras ziņojumam.
[bookmark: _Toc442794838][bookmark: _Toc468879718][bookmark: _Toc488740529][bookmark: _Toc488740835][bookmark: _Toc488741143][bookmark: _Toc488741598][bookmark: _Toc494275670]
11. LĪGUMS

11.1. Līgums nosaka tiesiskās attiecības starp Pasūtītāju un Pretendentu attiecībā uz Iepirkuma priekšmetu. Līgumā atrunātas līdzēju savstarpējās tiesības un pienākumi, tai skaitā Līguma grozījumu iespējamie gadījumi, Pasūtītāja tiesības vienpusēji atkāpties no Līguma, kā arī citi noteikumi. 
11.2. Līguma projekta noteikumi attiecināmi uz visiem Pretendentiem vienlīdzīgi.
11.3. Pretendentam, kuram Iepirkumā piešķirtas līguma slēgšanas tiesības, Līgums jāparaksta 5 (piecu) darba dienu laikā no uzaicinājuma parakstīt Līgumu nosūtīšanas dienas, ko Pasūtītājs nosūta uz Pretendenta pieteikumā norādīto elektroniskā pasta adresi. Ja norādītajā termiņā minētais Pretendents neparaksta Līgumu un neiesniedz to Pasūtītājam, tas tiek uzskatīts par atteikumu slēgt Līgumu.
11.4. Ja izraudzītais Pretendents atsakās slēgt Līgumu ar Pasūtītāju, Komisijai ir tiesības pieņemt lēmumu slēgt Līgumu ar nākamo Pretendentu, kurš izvēlēts atbilstoši Nolikuma nosacījumiem, vai pieņemt lēmumu pārtraukt Iepirkumu, neizvēloties nevienu piedāvājumu. Ja arī nākamais izraudzītais Pretendents atsakās slēgt Līgumu, Komisija pieņem lēmumu pārtraukt Iepirkumu, neizvēloties nevienu piedāvājumu.

12. NOSACĪJUMI IESNIEDZOT EIROPAS VIENOTO IEPIRKUMA PROCEDŪRAS DOKUMENTU

12.1. Pasūtītājs pieņem Eiropas vienoto iepirkuma procedūras dokumentu (EVIPD (ESPD – European Single Procurement Document) - nav obligāts pretendentu atlases dokuments), (jāaizpilda Eiropas Komisijas 2016. gada 5. janvāra īstenošanas regulas Nr. 2016/7 2. pielikums, aizpildīta II.daļas A.-C.sadaļa, III.daļas A.-C.sadaļa, IV.daļas A sadaļa) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām Pretendentu atlases prasībām (pieejams aizpildīšanai EIS tīmekļa vietnē https://espd.eis.gov.lv/. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 EUR (desmit tūkstoši eiro)  no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
12.2. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
12.3. Ja Pretendents, kuram būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai Pretendentu atlases prasībām, kas noteiktas paziņojumā par līgumu vai iepirkuma procedūras dokumentos, Komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību Pretendentu atlases prasībām. Pasūtītājs nepieprasa tādus dokumentus un informāciju, kas ir Pasūtītāja rīcībā vai ir pieejama publiskās datubāzēs

13.1. Komisijai ir tiesības:
13.1.1. izdarīt grozījumus Nolikumā;
13.1.2. noraidīt vai izslēgt Pretendenta piedāvājumu PIL un Nolikumā noteiktajos gadījumos un kārtībā;
13.1.3. Komisijai ir tiesības Pretendentu atlasi veikt tikai tam Pretendentam, kuram būtu piešķiramas Līguma slēgšanas tiesības;
13.1.4. pieaicināt Komisijas darbā ekspertu ar padomdevēja tiesībām. Eksperta vērtējums nav saistošs Komisijai;
13.1.5. pieprasīt, lai Pretendents precizē informāciju par savu piedāvājumu, ja tas nepieciešams piedāvājumu vērtēšanai un izvēlei; 
13.1.6. ja Komisija ir pieprasījusi izskaidrot vai papildināt iesniegtos dokumentus, bet Pretendents to nav izdarījis atbilstoši Komisijas noteiktajām prasībām, Komisijai nav pienākums atkārtoti pieprasīt, lai tiek izskaidrota vai papildināta šajos dokumentos ietvertā informācija.
13.1.7. pieprasīt Pretendentam iesniegt dokumenta oriģinālu, ja Komisijai rodas šaubas par iesniegtā dokumenta kopijas autentiskumu;
13.1.8. pieņemt lēmumu piešķirt Līguma slēgšanas tiesības, izbeigt vai pārtraukt Iepirkumu;
13.1.9. veikt citas darbības saskaņā ar PIL, citiem normatīvajiem aktiem un Nolikumu.
13.2. Komisijai ir pienākums:
13.2.1. pēc ieinteresētā Piegādātāja pieprasījuma sniegt papildu informāciju par Nolikumu;
13.2.2. nodrošināt visiem ieinteresētajiem Piegādātājiem pieejamību informācijai par Nolikumu;
13.2.3. atlasīt Pretendentus un vērtēt to iesniegtos piedāvājumus saskaņā ar PIL un Nolikumu;
13.2.4. piedāvājumu izvērtēšanas laikā līdz Iepirkuma rezultātu paziņošanai nesniegt informāciju par piedāvājumu vērtēšanas procesu;
13.2.5. veikt citas darbības saskaņā ar PIL, citiem normatīvajiem aktiem un Nolikumu.

14.1. Pretendentam ir tiesības:
14.1.1. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
14.1.2. laikus pieprasīt papildu informāciju par Nolikumu, ievērojot Nolikuma nosacījumus;
14.1.3. veikt citas darbības saskaņā ar PIL, citiem normatīvajiem aktiem un Nolikumu.
14.2. Pretendentam ir pienākumi: 
14.2.1. sagatavot piedāvājumu atbilstoši Nolikuma noteikumiem, ievērojot Pasūtītāja norādījumus attiecībā uz Nolikumam pievienoto veidlapu aizpildīšanu. Ja Pretendents konstatē pretrunas Nolikumā, par tām Pretendentam ir pienākums informēt Pasūtītāju un prasīt skaidrojumu;
14.2.2. iesniegt piedāvājumu atbilstoši Nolikuma prasībām, kā arī nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt;
14.2.3. Pasūtītāja noteiktajā termiņā sniegt atbildes uz Komisijas pieprasījumu par piedāvājumā ietvertās informācijas precizēšanu un iesniegt nepieciešamos dokumentus;
14.2.4. segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no Iepirkuma rezultātiem;
14.2.5. līdz piedāvājumu iesniegšanas termiņa beigām regulāri iepazīties ar Pasūtītāja ievietoto informāciju Profilā;
14.2.6. ne vēlāk kā piecu darba dienu laikā no Pasūtītāja paziņojuma saņemšanas vai paziņojumā noteiktajā termiņā iesniegt visus Pasūtītāja prasītos nepieciešamos dokumentus;
14.2.7. saņemot uzaicinājumu slēgt Līgumu, Pasūtītāja uzaicinājumā norādītajā termiņā noslēgt Līgumu;
14.2.8. veikt citas darbības saskaņā ar PIL, citiem normatīvajiem aktiem un Nolikumu. 

15.1. Iesniedzot piedāvājumu, Pretendents apliecina, ka ir iepazinies ar Pasūtītāja privātuma paziņojumu “SIA “Rīgas nami” un tās struktūrā esošo pasākumu centru privātuma paziņojums”, kas ir izvietots Pasūtītāja interneta vietnē:  https://www.rigasnami.lv/lv/par-mums/personas-datu-aizsardziba, kā arī ir informēts, ka šāds paziņojums var tikt vienpusēji mainīts no Pasūtītāja puses un aktuālā paziņojuma redakcija tiks izvietota iepriekš norādītajā Pasūtītāja tīmekļa vietnē.
15.2. Pasūtītājam un Pretendentam ir pienākums informēt tās personas, kuras personas dati (piemēram, kuras norādītas kā kontaktpersonas) tiek nodoti otrai pusei, par to, ka tās personas dati ir tikuši apstrādāti šādam nolūkam, kā arī informē par otras puses nosaukumu, kontaktinformāciju un mērķi, kādiem nodotie personas dati varētu tikt izmantoti.

16. KOMUNIKĀCIJA

16.1. Komisija saziņai ar Pretendentiem izmanto elektronisko pastu, nosūtot parakstītas vēstules (pieprasījumi, paziņojumi u.tml.) uz Pretendenta piedāvājumā norādīto elektroniskā pasta adresi. Pretendenti uzņemas atbildību par tādas elektroniskā pasta adreses norādīšanu, kurā tie varēs saņemt tiem adresētus sūtījumus.
16.2. Pretendenti saziņai ar Pasūtītāju izmanto Nolikuma 1.3. punktā norādīto kontaktinformāciju vai Profilu.

